smcproject/ml-wiki-sentences huggingface dataset:
വന്ധ്യത, ഭാവിയിൽ പ്രമേഹം , രക്തസമ്മർദ്ദം എന്നിവ ഉടലെടുക്കാം.
പൊക്കത്തിനനുസരിച്ചു തൂക്കം നിയന്ത്രിക്കുക.
കഴിവതും ആരോഗ്യകരവും പോഷക സമൃദ്ധവുമായ ഭക്ഷണം മാത്രം കഴിക്കുക.
ഭക്ഷണത്തിലെ അമിതമായ ഊർജം, കൊഴുപ്പ്, മധുരം എന്നിവ കർശനമായി നിയന്ത്രിക്കുക.
അന്നജം കൂടുതൽ അടങ്ങിയ ചോറ്, ഗോതമ്പു, എണ്ണ/ നെയ്യ് എന്നിവ അടങ്ങിയതും, വറുത്തതും പൊരിച്ചതുമായ ആഹാരങ്ങൾ,  ചുവന്ന മാംസം, പഞ്ചസാര, ബേക്കറി പലഹാരങ്ങൾ, മധുര പാനീയങ്ങൾ എന്നിവയുടെ അമിത ഉപയോഗം കുറയ്ക്കുക.
പഴങ്ങൾ, പച്ചക്കറികൾ, മത്സ്യം, കൊഴുപ്പ് കുറഞ്ഞ മാംസം, പരിപ്പ് വർഗ്ഗങ്ങൾ എന്നിവ ശീലമാക്കുക.
ദിവസേന വ്യായാമം ചെയ്യുക.
വേഗത്തിലുള്ള നടത്തം, പടികൾ നടന്നു കയറൽ, സ്കിപ്പിംഗ് ‌(വള്ളിയിൽ ചാട്ടം), സൈക്ലിങ് (സൈക്കിൾ ചവിട്ടൽ), നൃത്തം, അയോധന കലകൾ, നീന്തൽ, ജിംനേഷ്യത്തിലെ വ്യായാമം എന്നിവ ഏതെങ്കിലും ക്രമമായി പരിശീലിക്കുന്നത് ഗുണകരം.
മണിക്കൂറുകളോളം ഇരിക്കുന്നതും കിടക്കുന്നതും ഒഴിവാക്കുക.
ഇടയ്ക്ക് എഴുനേറ്റു നടക്കാൻ ശ്രമിക്കുക.
അവലംബം ↑ ↑ ↑ 1 2 ↑ ↑ ↑ 1 2 ↑ ↑ ↑ ↑ ↑ ↑ ↑ 1.
Jeffcoate's Principals of Gynecology 5th Edn V.R.Tindal Butterworth-Heinemann 1987 ↑ Text Book of Gynecology D.C.Duta Central,Calcutta 3rd Edn 2001 പുറത്തേക്കുള്ള കണ്ണികൾ പേടിക്കേണ്ടതില്ല, പി.സി.ഓ.ഡി | Infoclinic - The cure for ignorance is knowledge Archived 2023-01-10 at the Wayback Machine .
http://www.nlm.nih.gov/medlineplus/ency/article/000369.htm http://video.google.com/videosearch?hl=en client=firefox-a channel=s rls=org.mozilla:en-US:official hs=WqY resnum=0 q=polycystic+ovary+disease um=1 ie=UTF-8 sa=X oi=video_result_group resnum=4 ct=title#%5Bപ്രവർത്തിക്കാത്ത+കണ്ണി%5D http://www.babycenter.in/preconception/suspectingaproblem/pcos/ http://in.youtube.com/watch?v=JKEFEOy9O1s http://doctor.ndtv.com/topicsh/Polycystic%20ovary%20syndrome.asp Archived 2008-09-16 at the Wayback Machine .
http://in.youtube.com/watch?v=3fTFgqD3Ne8 http://in.youtube.com/watch?v=hYsunsgZxNk
പോളാർ സാറ്റലൈറ്റ് ലോഞ്ച് വെഹിക്കിൾ ഇംഗ്ലീഷ് വിലാസം https://ml.wikipedia.org/wiki/Polar_Satellite_Launch_Vehicle
ഇന്ത്യൻ സ്പേസ് റിസർച്ച് ഓർഗനൈസേഷൻ ( ഐഎസ്ആർഒ ) വികസിപ്പിച്ചെടുത്ത് ഉപയോഗിക്കുന്ന എക്സ്പെൻഡബിൾ ( Expendable )  ( ഒരു തവണമാത്രം ഉപയോഗിക്കാൻ കഴിയുന്നത് ) വിഭാഗത്തിൽ പെട്ട വിക്ഷേപണ വാഹനമാണ് പോളാർ സാറ്റലൈറ്റ് ലോഞ്ച് വെഹിക്കിൾ (മലയാളം:ധ്രുവീയ ഉപഗ്രഹ വിക്ഷേപണ വാഹനം) അഥവാ പി.എസ്.എൽ.വി .
സൺ സിങ്ക്രണസ്‌ ഓർബിറ്റുകളിലേയ്ക്ക്‌ ഇന്ത്യൻ റിമോട്ട്‌ സെൻസിംഗ്‌ ഉപഗ്രഹങ്ങളെ (IRS) വിക്ഷേപിക്കാനായാണ്‌ പി.എസ്‌.
എൽ.വി, ഇന്ത്യ വികസിപ്പിച്ചെടുത്തത്‌.
ഇതിനു വേണ്ടി വരുന്ന ചെലവ്‌ വളരെ കൂടുതലായതിനാൽ പി.എസ്‌.
എൽ.വിയ്ക്കു മുൻപു വരെ റഷ്യയിൽ നിന്നുമാത്രമേ സാമ്പത്തികമായി താങ്ങാൻ പറ്റുന്ന വിക്ഷേപണ സൗകര്യം ലഭിച്ചിരുന്നുള്ളൂ.
എൽ.വിയ്ക്ക്‌ ചെറിയ ഉപഗ്രഹങ്ങളെ ജിയോ സ്റ്റേഷനറി ട്രാൻസ്ഫർ ഓർബിറ്റിലേയ്ക്കും എത്തിക്കാൻ സാധിക്കും.
നാലു ഘട്ടങ്ങളുള്ള ഈ വിക്ഷേപണ വാഹനത്തിന്റെ രണ്ടു ഘട്ടങ്ങൾ ഖര ഇന്ധനവും (ഒന്നും, മൂന്നും), രണ്ടു ഘട്ടങ്ങൾ ദ്രാവക ഇന്ധനവുമാണ്‌ (രണ്ടും,നാലും)ഉപയോഗിക്കുന്നത്‌.
വളരെക്കാലത്തെ കാത്തിരിപ്പിനു ശേഷം പി.എസ്‌.
എൽ.വി യുടെ പ്രഥമവിക്ഷേപണം 1993 സെപ്റ്റംബർ 20നു നടന്നു.
പ്രധാന എഞ്ചിനുകളെല്ലാം പ്രതീക്ഷിച്ചതുപോലെ പ്രവർത്തിച്ചെങ്കിലും, ഒരു ഉയര നിയന്ത്രണ പ്രശ്നം രണ്ടാമത്തെയും മൂന്നാമത്തെയും ഘട്ടങ്ങളിൽ ഉണ്ടായി.
ആദ്യ പരാജയങ്ങളിൽ നിന്നും കൂടുതൽ പാഠങ്ങൾ ഉൾക്കൊണ്ട്‌, 1996ലെ മൂന്നാം നിരീക്ഷണ വിക്ഷേപണത്തിൽ പി.എസ്‌.
എൽ.വി വിജയം കൈവരിച്ചു.
തുടർന്ന് 1997ലും , 1999ലും , 2001ലും വിജയകരമായ വിക്ഷേപണങ്ങൾ നടന്നു.
സെപ്റ്റംബർ 2002ല് ‍, 1060 കി.
ഗ്രാം ഭാരം വരുന്ന കൽപന-1 എന്ന ഉപഗ്രഹം പി.എസ്‌.
എൽ.വി-സി4 ജിയോസ്റ്റേഷനറി ട്രാൻസ്ഫർ ഭ്രമണപഥത്തിലേയ്ക്ക്‌ വിജയകരമായി വിക്ഷേപിച്ചു.
2003 ഒക്ടോബർ 17 നു 1360 കി.
ഗ്രാം ഭാരം വരുന്ന ഭൂനിരീക്ഷണ ഉപഗ്രഹമായ റിസോഴ്സ്‌ സാറ്റ്‌1 പി.എസ്‌.
എൽ.വി-സി5 ഉപയോഗിച്ച്‌ വിജയകരമായി വിക്ഷേപിക്കാനും ഇസ്രോയ്ക്ക്‌ കഴിഞ്ഞു.
2005 മെയ്‌ 5 നു പി.എസ്‌.
എൽ.വി-സി6 രണ്ടു കൃത്രിമോപഗ്രഹങ്ങളെ ഭ്രമണപഥത്തിലെത്തിച്ചു.
1560 കി.
ഗ്രാം ഭാരം വരുന്ന കാർട്ടോഗ്രാഫിക് ‌ ഉപകരണങ്ങൾ ഘടിപ്പിച്ച കാർട്ടോസാറ്റ്‌1 എന്ന സ്റ്റീരിയോസ്കോപ്പിക്‌ ഭൂനിരീക്ഷണ ഉപഗ്രഹമാണ്‌ അതിലൊന്ന്.
42.5 കി.
ഗ്രാം ഭാരം വരുന്ന അമച്വർ റേഡിയോ വിനിമയത്തിനുപയോഗിക്കുന്ന ഹാംസാറ്റ്‌ എന്ന ഉപഗ്രഹമാണ്‌ രണ്ടാമത്തേത്‌.
ശ്രീഹരിക്കോട്ടയിലെ സതീഷ് ധവാൻ സ്പേസ് സെന്ററിൽ നിന്ന് 104 ഉപഗ്രങ്ങളുമായി ഇന്ത്യയുടെ പി.എസ്.എൽ.വി.- സി 37 റോക്കറ്റ് 2017 ഫെബ്രുവരി 15നു വിക്ഷേപിച്ചു .
ഇന്ത്യയുടെ മൂന്ന് ഉപഗ്രഹങ്ങൾ ഉൾപ്പെടെ ആറു വിദേശ രാജ്യങ്ങളുടെ 104 ഉപഗ്രഹങ്ങളാണ് ഒന്നിച്ചു വിക്ഷേപിച്ചത്.
20 കൃത്രിമ ഉപഗ്രഹങ്ങൾ അയച്ച് ഇതോടെ ഒറ്റ വിക്ഷേപണത്തിൽ ഏറ്റവും കൂടുതൽ 
കൃത്രിമ ഉപഗ്രഹങ്ങൾ അയച്ചെന്ന സ്ഥാനം റഷ്യയ്ക്ക് നഷ്ടമായി.
വിക്ഷേപണ ചരിത്രം വേർഷൻ തരം വിക്ഷേപണ തീയതി വിക്ഷേപണ സ്ഥലം പേലോഡ് ദൗത്യത്തിന്റെ അവസ്ഥ ഡി1 പി.എസ്.എൽ.വി. 20 സെപ്റ്റംബർ , 1993 ശ്രീഹരിക്കോട്ട * IRS 1E പരാജയം; സോഫ്റ്റ്‌വെയർ തകരാറുകൾ മൂലം ഈ വാഹനം ബംഗാൾ ഉൾക്കടലിൽ തകർന്നു വീണു (വിക്ഷേപിച്ച് 700 സെക്കന്റുകൽക്കുള്ളിൽ), ഇത് ഒരു പരീക്ഷണമായിരുന്നു ഡി2 പി.എസ്.എൽ.വി. 15 ഒക്ടോബർ , 1994 ശ്രീഹരിക്കോട്ട * IRS P2 വിജയം, ഇത് പരീക്ഷണ പറക്കലായിരുന്നു ഡി3 പി.എസ്.എൽ.വി. 21 മാർച്ച് , 1996 ശ്രീഹരിക്കോട്ട * IRS P3 വിജയം, ഇത് പരീക്ഷണ പറക്കലായിരുന്നു സി1 പി.എസ്.എൽ.വി. 29 സെപ്റ്റംബർ , 1997 ശ്രീഹരിക്കോട്ട * IRS 1D ഭാഗികമായി പരാജയപ്പെട്ടു, ഉദ്ദേശിച്ച രീതിയിൽ ഉപഗ്രഹത്തെ ഭ്രമണപഥത്തിൽ പ്രവേശിപ്പിക്കാനായില്ല സി2 പി.എസ്.എൽ.വി. 26 മെയ് , 1999 ശ്രീഹരിക്കോട്ട * OceanSat 1 , DLR-Tubsat, KitSat 3 വിജയം സി3 പി.എസ്.എൽ.വി. 22 ഒക്ടോബർ , 2001 ശ്രീഹരിക്കോട്ട * TES, Proba Archived 2012-08-03 at Archive.is , BIRD വിജയം സി4 പി.എസ്.എൽ.വി. 12 സെപ്റ്റംബർ , 2002 ശ്രീഹരിക്കോട്ട * METSAT 1 (Kalpana 1) വിജയം, ഉപഗ്രഹം ഒരു ജിയോ സ്റ്റേഷനറി ട്രാൻസ്ഫർ ഓർബിറ്റിലെത്തിച്ചു സി5 പി.എസ്.എൽ.വി. 17 ഒക്ടോബർ , 2003 ശ്രീഹരിക്കോട്ട * ResourceSat 1 വിജയം സി6 പി.എസ്.എൽ.വി. 5 മെയ് , 2005 ശ്രീഹരിക്കോട്ട * CartoSat 1 , HAMSAT വിജയം സി7 പി.എസ്.എൽ.വി. 10 ജനുവരി 2007 ശ്രീഹരിക്കോട്ട * കാർട്ടോസാറ്റ് 2 , SRE , ലപാൻ ട്യൂബ്‌സാറ്റ് , PEHUENSAT-1 വിജയം C8 പി.എസ്.എൽ.വി.-സി.
എ. 23 ഏപ്രില് 2007 ശ്രീഹരിക്കോട്ട * എജൈല് , എ.എ.എം വിജയം C10 പി.എസ്.എൽ.വി.-സി.
എ. 2008 ജനുവരി 21 ശ്രീഹരിക്കോട്ട പൊളാരിസ് (ഇസ്രയേൽ) വിജയം C9 പി.എസ്.എൽ.വി.-സി.
എ. 2008 ഏപ്രിൽ 28 ശ്രീഹരിക്കോട്ട കാർട്ടോസാറ്റ്-2A ഐ.എം.എസ്-1 ക്യൂട്ട്-1.7+എപിഡി-2 സീഡ്സ്-2 കാൻ‌എക്സ്-2 കാൻ‌എക്സ്-6 ഡെൽഫി-സി3 ഔസാറ്റ്-II കോമ്പസ് 1 റുബിൻ വിജയം പി.എസ്.എൽ.വി.-സി.25.
publisher=Hindustan Times |date=2013-10-22 |accessdate=2013-11-07}} /ref ശ്രീഹരിക്കോട്ട മംഗൾയാൻ വിജയം ഇന്ത്യയുടെ ആദ്യ ചൊവ്വാ പര്യവേഷണം.
പി.എസ്.എൽ.വി.-സി.24.
2014 ഏപ്രിൽ 24 ശ്രീഹരിക്കോട്ട IRNSS-1B വിജയം പി.എസ്.എൽ.വി.-സി.23.
2014 ജൂൺ 30 SPOT-7 വിജയം പി.എസ്.എൽ.വി.-സി.26.
2014 ഒക്ടോബർ 26 ശ്രീഹരിക്കോട്ട IRNSS-1C വിജയം പി.എസ്.എൽ.വി.- സി 27 2015 മാർച്ച് 28 ശ്രീഹരിക്കോട്ട IRNSS-1D വിജയം പി.എസ്.എൽ.വി.- സി 28 2015 ജൂലൈ 10 ശ്രീഹരിക്കോട്ട DMC3 വിജയം പി.എസ്.എൽ.വി.- സി 30 2015 സെപ്റ്റംബർ 28 ശ്രീഹരിക്കോട്ട Astrosat വിജയം പി.എസ്.എൽ.വി.- സി 29 2015 ഡിസംബർ 16 ശ്രീഹരിക്കോട്ട TeLEOS-1 വിജയം പി.എസ്.എൽ.വി.- സി 31 2016 ജനുവരി 20 ശ്രീഹരിക്കോട്ട IRNSS-1E വിജയം പി.എസ്.എൽ.വി.- സി 32 2016 മാർച്ച് 10 ശ്രീഹരിക്കോട്ട IRNSS-1F വിജയം പി.എസ്.എൽ.വി.- സി 33 2016 ഏപ്രിൽ 28 ശ്രീഹരിക്കോട്ട IRNSS-1G വിജയം പി.എസ്.എൽ.വി.- സി 34 2016 ജൂൺ 22 ശ്രീഹരിക്കോട്ട CARTOSAT-2 വിജയം പി.എസ്.എൽ.വി.- സി 36 2016 ഡിസംബർ6 ശ്രീഹരിക്കോട്ട Cartosat -2 വിജയം പി.എസ്.എൽ.വി.- സി 37 2017 ഫെബ്രുവരി 15 ശ്രീഹരിക്കോട്ട CARTOSAT-2 വിജയം മറ്റു വിവരങ്ങൾ പി.എസ്.എൽ.വി സി7, നാല് ഉപഗ്രഹങ്ങളെ വിക്ഷേപിക്കാ‍നായി ഡ്യുവൽ ലോഞ്ച് അഡോപ്റ്റർ എന്ന ഒരു പ്രത്യേക ഉപകരണം ആദ്യമായി ഉപയോഗിച്ചു.
പി.എസ്.എൽ.വി സി7, ആദ്യത്തെ മൂന്ന് ഘട്ടങ്ങളുടേയും വിച്ഛേദനം പറക്കലിനിടയിൽ വീഡിയോ ഇമേജിംഗ് ഉപകരണങ്ങൾ ഉപയോഗിച്ച് പകർത്തി.
പി.എസ്.എൽ.വി പരമ്പര വാഹനങ്ങൾ ആദ്യമായി ചെയ്യുന്ന ഈ ജോലി, നാലാം ഘട്ടത്തിൽ ഘടിപ്പിച്ചിരുന്ന ഉപകരണങ്ങളാണ് സാധ്യമാക്കിയത്.
പി.എസ്.എൽ.വി സി8 ന്റെ നാലാം ഘട്ടത്തിൽ സാധാരണ ഉപയോഗിയ്ക്കുന്നതലും 400 കി.
ഗ്രാം ഇന്ധനം കുറച്ചുമാത്രമേഉപയോഗിച്ചിരുന്നുള്ളൂ.
പി.എസ്.എല്.
വി സി8 ആണ് ഈ പരമ്പരയില് ആദ്യമായി ഒന്നാം ഘട്ടത്തിലെ ആറ് സ്ട്രാപ് ഓണ് മോട്ടോറുകളില്ലാതെ വിക്ഷേപിയ്ക്കപ്പെടുന്ന ആദ്യത്തെ റോക്കറ്റ് അവലംബം കുറിപ്പ് *രണ്ടാം വിക്ഷേപണ തറയെ സൂചിപ്പിക്കുന്നു പുറത്തേയ്ക്കുള്ള കണ്ണികൾ Polar Satellite Launch Vehicle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
PSLVവിക്ഷേപനത്തിന്റെ വീഡിയോ Archived 2016-03-03 at the Wayback Machine .
ISRO യുടെ PSLV പേജ് ഭാരത് രക്ഷക് PSLV പേജ് Archived 2008-10-14 at the Wayback Machine .
ഇന്ത്യ ഇൻ സ്പേസ് PSLV പേജ്‍
പോളി ഒലിഫീൻ ഇംഗ്ലീഷ് വിലാസം https://ml.wikipedia.org/wiki/Polyolefin
ഒലിഫീൻ തന്മാത്രകൾ പോളിമറീകരിച്ചെടുത്ത ബൃഹത് തന്മാത്രകളാണ് ഈ വിഭാഗത്തിൽ.
പോളി എഥിലീൻ , പോളിപ്രോപ്പിലീൻ പോളിബ്യൂട്ടീൻ എന്നീ തെർമോപ്ലാസ്റ്റിക്കുകളും ഇപിഡിഎം , പോളിഐസോബ്യൂട്ടിലീൻ എന്നീ റബ്ബറുകളും,  ഭാഗികമായി ക്ലോറിനേറ്റു ചെയ്യപ്പെട്ട പോളി എഥിലീൻ, പോളിപ്രോപ്പിലീൻ,  എന്നിവയും  ഈ വകുപ്പിൽ പെടുന്നു .
അനായാസമായ പോളിമറീകരണം, പല തരത്തിലും രൂപത്തിലുമുളള ലഭ്യത, എളുപ്പത്തിൽ ഉരുപ്പടികൾ.
രൂപപ്പെടുത്തിയെടുക്കാൻ സൌകര്യപ്രദമായ T g ,   T m എന്നീ ഗുണങ്ങൾ.
കാരണം ഒലിഫീൻ പോളിമറുകൾ.
ബഹുമുഖോപയോഗങ്ങൾക്കായി തിരഞ്ഞെടുക്കപ്പെടുന്നു.
പോളി വൽസൻ
മലയാള നാടകങ്ങൾ ചലച്ചിത്രങ്ങൾ എന്നിവയിലൂടെ ശ്രദ്ധേയയായ ഒരു അഭിനേത്രിയാണ് പോളി വൽസൺ .
എറണാകുളം ജില്ലയിലെ വൈപ്പിൻ സ്വദേശിനിയായ ഇവർ 37 വർഷത്തോളം നാടകരംഗത്തു പ്രവർത്തിച്ചിട്ടുണ്ട്.
1975-ൽ സബർമതി എന്ന നാടകത്തിൽ ചലച്ചിത്രതാരം മമ്മൂട്ടിയോടൊപ്പം അഭിനയിച്ചു.
2008-ൽ മമ്മൂട്ടി നായകനായ അണ്ണൻ തമ്പി എന്ന ചിത്രത്തിൽ അഭിനയിച്ചുകൊണ്ട് മലയാളചലച്ചിത്രരംഗത്തേക്കു കടന്നുവന്നു.
തുടർന്ന് ഏതാനും ചലച്ചിത്രങ്ങളിൽ ചെറുതും വലുതുമായ വേഷങ്ങൾ കൈകാര്യം ചെയ്തു.
ഗപ്പി , ലീല, മംഗ്ലീഷ് , ഈ.
യൗ , ഒറ്റമുറി വെളിച്ചം , കൂടെ എന്നിവയാണ് പൗളി വത്സൻ അഭിനയിച്ച പ്രധാന ചലച്ചിത്രങ്ങൾ.
യൗ എന്ന ചിത്രത്തിലെ അഭിനയത്തിന് 2017-ലെ മികച്ച സ്വഭാവ നടിയ്ക്കുള്ള സംസ്ഥാന ചലച്ചിത്രപുരസ്കാരം ലഭിച്ചു.
സിനിമകൾ വർഷം സിനിമ സംവിധായകൻ 2016 ഗപ്പി (മലയാള ചലച്ചിത്രം ) ജോൺപോൾ ജോർജ് ലീല  (മലയാള ചലച്ചിത്രം) 2014 മംഗ്ലീഷ് ഷീലു എബ്രഹാം 2017 ഈ.
യൗ ലിജോ ജോസ് പെല്ലിശ്ശേരി അവലംബം
പോളി മീഥൈൽ മീഥാക്രിലേറ്റ്
പോളി മീഥൈൽ മിഥാക്രിലേറ്റ്,  പിഎംഎംഎ(PMMA)എന്ന ചുരുക്കപ്പേരിലും വിപണിയിൽ  പ്ലെക്സിഗ്ലാസ്സ്(plexiglass),പെസ്പെക്സ് (perspex), ലൂസൈറ്റ്, അക്രിലിക് ഗ്ലാസ്സ് എന്നീ  പേരുകളിലും അറിയപ്പെടുന്നു.
സ്ഫടിക സദൃശ്യമായ സുതാര്യത,  അനായാസം രൂപപ്പെടുത്താവുന്നത് , വിലക്കുറവ് എന്നീ ഗുണങ്ങളാൽ തെർമോപ്ലാസ്റ്റിക് വിഭാഗത്തിൽ പ്രാധാന്യം നേടുന്നു.
സാധാരണ താപനിലയിൽ ദ്രാവകാവസ്ഥയിലുളള മീഥൈൽ മിഥാക്രിലേറ്റ് ആണ് ഏകകം.
ഈ സംയുക്തത്തിലെ അപൂരിത ബോണ്ട് ഫ്രീ റാഡിക്കൽ പോളിമറീകരണത്തിന് എളുപ്പത്തിൽ വിധേയമാകുന്നു.
ആനയോണിക് പോളിമറൈസേഷനും സാധ്യമാണ്.
ഫ്രീ റാഡിക്കൽ പോളിമറീകരണം,ബൾക്ക്, സൊല്യൂഷൻ, എമൾഷൻ, സസ്പെൻഷൻ..
എന്നിങ്ങനെ പല വിധത്തിലാവാം.
ഫ്രീ റാഡിക്കൽ പോളിമറീകരണത്തിന് പെറോക്സൈഡ്, ആസോ സംയുക്തങ്ങളോ(Azo compunds) ആണ് ഉപയോഗിക്കാറ്.
ബൾക്ക്, സൊല്യൂഷൻ രീതികളിൽ,  പോളിമറീകരണം ഏറെ വർദ്ധിച്ചാൽ മിശ്രിതം മുഴുവനും ഉറച്ചു കട്ടിയാകും.
കാസ്റ്റിംഗ്( casting) വഴി ഷീറ്റ്, കുഴൽ, ദണ്ഡ് (rod) എന്നിവ നിർമ്മിക്കുന്നതിന് ബൾക്ക് പോളിമറൈസേഷൻറെ  ഈ പ്രതിഭാസം ഉപകരിക്കുന്നു.
സസ്പെൻഷൻ..
പോളിമറൈസേഷനിലൂടെ തരിയായോ കണികകളായോ കിട്ടുന്ന പോളിമർ മോൾഡിംഗിനും, എക്സ്ട്രൂഷനും ഉപയോഗപ്പെടുന്നു.
അമിതമായി ചൂടാക്കിയാൽ പോളി മീഥൈൽ മിഥാക്രിലേറ്റ് പൂർണ്ണമായും ഏകക തന്മാത്രകളായി വിഘടിക്കുന്നു.
സവിശേഷതകൾ പഠനമുറിയിൽ   ബ്രോമീൻ സുരക്ഷിതമായും സൗകര്യമായും പ്രദർശിപ്പിക്കുന്ന വിധം.
രൂക്ഷസ്ഭാവങ്ങളുളള ബ്രോമീൻ   ഗ്ലാസ് നാളികയിൽ ഭദ്രമായി അടച്ച്  സുതാര്യമായ അക്രിലിക് പ്ലാസ്റ്റിക് ക്യൂബിനകത്ത് വാർത്തെടുത്തിരിക്കുന്നു.
90 ശതമാലത്തിലധികം പ്രകാശം കടത്തി വിടാൻ ക്ഷമതയുളള പോളി മീഥൈൽ മിഥാക്രിലേറ്റിൻറെ റിഫ്രാക്റ്റീവ് ഇൻഡെക്സ് 1.4914 (പ്രകാശത്തിൻറെ തരംഗ ദൈർഘ്യം 587.6 nm) ഗ്ലാസ്സിൻറെത് 1.5.
സാന്ദ്രത 1.17–1.20 g/cm3 ഗ്ലാസ്സിൻറെ പകുതിയും.
വെട്ടിത്തിളങ്ങുന്ന പല വർണ്ണങ്ങളിലും ഉണ്ടാക്കിയെടുക്കാം.
സുര്യപ്രകാശവും, ചൂടും ഈർപ്പവുമൊന്നും തന്നെ ബാധിക്കാത്തതിനാൽ വാതിൽപ്പുറ ഉപയോഗങ്ങൾക്ക് ഏറെ അനുയോജ്യം.
കോപോളിമറുകൾ
മീഥൈൽ മിഥാക്രിലേറ്റ് തന്മാത്ര മറ്റു അക്രിലിക് ഏകകങ്ങൾ, സ്റ്റൈറീൻ, എഥിലീൻ എന്നിവയോടൊപ്പമെല്ലാം കോപോളിമറൈസ് ചെയ്യാം.
സ്റ്റൈറീനുമായി ഫ്രീ റാഡിക്കൽ പോളിമറീകരണം നടത്തുമ്പോൾ ശൃംഖലയിൽ മീഥൈൽ മിഥാക്രിലേറ്റും സ്റ്റൈറീനും കൃത്യമായി ഒന്നിടവിട്ട് ചേർത്ത Alternating Copolymer ലഭിക്കുന്നു.
മീഥൈൽ മിഥാക്രിലേറ്റ് റാഡിക്കലിന് സ്റ്റൈറീൻ തന്മാത്രയോടും, സ്റ്റൈറീൻ റാഡിക്കലിന് മീഥൈൽ മിഥാക്രിലേറ്റ് തന്മാത്രയോടുമുളള പ്രത്യേക പ്രതിപത്തി കൊണ്ടാണ് ഇപ്രകാരം സംഭവിക്കുന്നത്.
ഉപയോഗമേഖലകൾ സാധാരണ ഉപയോഗങ്ങൾ
പ്രകാശ സംപ്രേഷണം (light transmission) മുഖ്യമായ എല്ലാ സന്ദർഭങ്ങളിലും ഇന്ന് ഗ്ലാസ്സിനു പകരമായി  പോളി മീഥൈൽ മിഥാക്രിലേറ്റ് സ്വീകാര്യമായ പദാർത്ഥമാണ്.
വാഹനങ്ങളിലെ മുൻവശത്തും പുറകുവശത്തുമുളള ലൈറ്റുകൾ, ആകർഷണീയമായ കൌതുക വസ്തുക്കൾ, ഫലകങ്ങൾ, എന്നിവ കൂടാതെ  അക്രിലിക് വർണ്ണക്കുട്ടുകൾ നിർമ്മിക്കാനും  ഉപയോഗിക്കപ്പെടുന്നു ചികിത്സാരംഗത്ത്
ആദ്യ കാലത്തെ ഹാർഡ് കോൺട്ക്റ്റ് ലെൻസും ഇൻട്രാ ഒക്കുലർ ലെൻസും പോളി മീഥൈൽ മിഥാക്രിലേറ്റ് ആയിരുന്നു.
പോളി മീഥൈൽ മിഥാക്രിലേറ്റ്, മീഥൈൽ മിഥാക്രിലേറ്റിൽ ലയിപ്പിച്ചാണ് (50% ലായനി) എല്ലുകൾ യഥാസ്ഥാനത്ത് ഉറപ്പിക്കാനുളള ബോൺ സിമൻറ് മിശ്രിതം തയ്യാറാക്കുന്നത്.
ദന്തവൈദ്യൻ കൃത്രിമപ്പല്ലു സെറ്റുണ്ടാക്കാൻ മോണയുടെ അളവെടുക്കുന്നതും ഇത്തരം മിശ്രിതമുപയോഗിച്ചാണ് അവലംബം ↑ {{ cite book }} :  CS1 maint: multiple names: authors list ( link ) ↑ ↑
പോളി വൈനൈൽ അസറ്റേറ്റ് ഇംഗ്ലീഷ് വിലാസം https://ml.wikipedia.org/wiki/Polyvinyl_acetate
പോളി വൈനൈൽ അസറ്റേറ്റ്,  PVAc, PVA, എന്നീ പേരുകളിലും അറിയപ്പെടുന്ന  ഈ അമോർഫസ് പോളിമർ വളരെയധികം വാണിജ്യപ്രാധാന്യമുളള തെർമോപ്ലാസ്റ്റിക് ആണ്.
മരപ്പണിക്കാവശ്യമായ പശകളിലെല്ലാം തന്നെ മുഖ്യ ഘടകം  പോളി വൈനൈൽ അസറ്റേറ്റ് ആണ്.
വൈനൈൽ അസറ്റേറ്റ് ഏകകം പോളിമറീകരിച്ചാണ് പോളിവൈനൈൽ അസറ്റേറ്റ് ഉണ്ടാക്കുന്നത്.
എമൾഷൻ രീതിയാണ് കൂടുതൽ സൌകര്യപ്രദം.
അസറ്റേറ്റ് ഗ്രൂപ്പുകൾ ഹൈഡ്രോലൈസ് ചെയ്താണ് പോളി വൈനൈൽ ആൽക്കഹോൾ നിർമ്മിക്കുന്നത്.
PVAcയുടെ T g , 30 o C നു താഴെയാണ്.
അതുകൊണ്ട് സാധാരണ താപനിലയിൽ  പോളിമർ തരികൾ ഒട്ടിപ്പിടിക്കുന്നു.
ഇവ ഉണക്കിയെടുക്കണമെങ്കിൽ  ഒട്ടിപ്പിടിക്കാതിരിക്കാനായി പ്രത്യേക രാസവസ്തുക്കൾ ചേർക്കേണ്ടതുണ്ട്.
എന്നിരിക്കിലും ഈ വിശേഷത കാരണവും, എത്രവേണമെങ്കിലും ചവച്ചരക്കാമെന്നതുകൊണ്ടും ( masticate) ച്യൂയിംഗ് ഗം നിർമ്മിക്കാനുപയോഗപ്പെടുന്നു.
എമൾഷൻ രൂപത്തിലാണ് പോളിവൈനൈൽ അസറ്റേറ്റ് വിപണിയിലെത്തുന്നത്.
ഇത് മുഴുവനും  പശയും പെയിൻറ ും ഉണ്ടാക്കാനാണ്  ഉപയോഗപ്പെടുന്നത് അവലംബം {{ cite book }} : Cite uses deprecated parameter | authors= ( help ) ; Unknown parameter | coauthor= ignored ( | author= suggested) ( help ) Poly vinylacetate adhesives Archived 2012-01-06 at the Wayback Machine .
പോളികാർപ്പ് ഇംഗ്ലീഷ് വിലാസം https://ml.wikipedia.org/wiki/Polycarp
രണ്ടാം നൂറ്റാണ്ടിൽ ഏഷ്യാമൈനറിലെ സ്മിർണയിൽ മെത്രാനായിരുന്ന സഭാപിതാവാണ് പോളികാർപ്പ് (ജനനം: ക്രി.വ. 69; മരണം 155) ( പുരാതന ഗ്രീക്ക് : Πολύκαρπος ) .
പോളികാർപ്പിന്റെ രക്തസാക്ഷിത്വകഥ അനുസരിച്ച്, അദ്ദേഹത്തെ ബന്ധനസ്ഥനാക്കി ജീവനോടെ ദഹിപ്പിക്കാൻ ശ്രമിക്കുകയും അഗ്നി അദ്ദേഹത്തെ  സ്പർശിക്കാതിരുന്നപ്പോൾ കുന്തംകൊണ്ടു കുത്തിക്കൊല്ലുകയുമാണ് ചെയ്തത്.
റോമൻ കത്തോലിക്കാ സഭ , പൌരസ്ത്യ ഓർത്തഡോക്സ് സഭ , കിഴക്കൻ ഓർത്തഡോക്സ് സഭ , ആംഗ്ലിക്കൻ സഭകൾ , ലൂഥറൻ സഭകൾ എന്നിവ അദ്ദേഹത്തെ ഒരു വിശുദ്ധനായി കണക്കാക്കുന്നു.
അപ്പോസ്തലനായ യോഹന്നാന്റെ ശിഷ്യനായിരുന്നു പോളികാർപ്പെന്നു കരുതപ്പെടുന്നു.
റോമിലെ ക്ലമൻറ് , അന്ത്യോഖ്യായിലെ ഇഗ്നേഷ്യസ് എന്നിവർക്കൊപ്പം ക്രിസ്തീയസഭയിലെ മൂന്നു പ്രമുഖ അപ്പസ്തോലികസഭാപിതാക്കന്മാരിൽ ഒരാളായി അദ്ദേഹം കണക്കാക്കപ്പെടുന്നു.
പോളികാർപ്പിന്റെ രചനകളിൽ ഇന്നു ലഭ്യമായുള്ളത് ഫിലിപ്പിയർക്കുള്ള പോളികാർപ്പിന്റെ കത്താണ്.
ഈ കൃതിയുടെ ഏറ്റവും പുരാതനമായ സാക്ഷ്യം ഇരണേവൂസ് രേഖപ്പെടുത്തിയിട്ടുള്ളതാണ്.
പോളികാർപ്പിന്റേതായി ഇന്നു ലഭ്യമായുള്ള ഏകകൃതി "ഫിലിപ്പിയർക്ക് പോളികാർപ്പ് എഴുതിയ ലേഖനം" ആണ്.
ഗ്രീക്കു ഭാഷയിലുള്ള വിശുദ്ധലിഖിതസൂചകങ്ങൾ ചേർന്ന ഒരു ബഹുചിത്രപടമെന്നു പറയാവുന്ന ഇത് പരിരക്ഷിക്കപ്പെട്ടിട്ടുള്ളത്, ഇരണേവൂസിന്റെ "ശീശ്മകൾക്കെതിരെ" (Adversus Haereses) എന്ന കൃതിയുടെ ഭാഗമായ  പോളികാർപ്പിന്റെ ജീവചരിത്രത്തിലാണ്.
ഇതും, പൊണ്ടസിലെ സഭകൾക്ക് സ്മിർണായിലെ സഭ അയക്കുന്ന വിജ്ഞാപനത്തിന്റെ രൂപത്തിൽ എഴുതപ്പെട്ടിട്ടുള്ള "പോളികാർപ്പിന്റെ രക്ഷസാക്ഷിത്വകഥ"-യും, റോമൻ കത്തോലിക്കർ "അപ്പസ്തോലിക പിതാക്കന്മാരുടെ രചനകൾ" എന്നു വിളിക്കുന്ന ലിഖിതസമുച്ചയത്തിന്റെ ഭാഗമാണ്.
അപ്പസ്തോലികപാരമ്പര്യവുമായി അവയ്ക്കുള്ള അടുത്ത ബന്ധത്തെയാണ് ആ വിശേഷണം സൂചിപ്പിക്കുന്നത്.
എസ്തപ്പാനോസിന്റെ രക്തസാക്ഷിത്വകഥ അടങ്ങുന്ന പുതിയനിയമത്തിലെ നടപടിപ്പുസ്തകത്തിനു പുറത്തുള്ള ഏറ്റവും പുരാതനമായ ആധികാരിക ക്രിസ്തീയ രക്തസാക്ഷിചരിതമായി "പോളികാർപ്പിന്റെ രക്തസാക്ഷിത്വകഥ" കണക്കാക്കപ്പെടുന്നു.
ക്രിസ്തുമതപീഡനങ്ങളെ സംബന്ധിച്ച് പീഡനകാലത്തു തന്നെ രചിക്കപ്പെട്ടിട്ടുള്ള ചുരുക്കം അകൃത്രിമസാക്ഷ്യങ്ങളിലൊന്നു കൂടിയാണിത്.
പോളികാർപ്പിന്റെ ജീവിതത്തെക്കുറിച്ചറിയാൻ ഉപകരിക്കുന്ന മറ്റു രേഖകൾ, പോളികാർപ്പിനും സ്മിർണാക്കാർക്കും ഉള്ള ഓരോ കത്തുകൾ ഉൾപ്പെടുന്ന അന്ത്യോഖ്യായിലെ ഇഗ്നേഷ്യസിന്റെ കത്തുകളാണ്.
തെർത്തുല്യന്റേയും കേസറിയായിലെ യൂസീബിയസിന്റേയും മറ്റും രചനകളിലുള്ള വിവരങ്ങൾ ചരിത്രാടിസ്ഥാനമില്ലാത്തവയോ, മുൻസാക്ഷ്യങ്ങളെ ആശ്രയിച്ചുള്ളവയോ ആയി കരുതപ്പെടുന്നു.
യൂസീബിയസിന്റെ സഭാചരിത്രത്തിൽ പോളികാർപ്പിനെക്കുറിച്ചുള്ള വിവരങ്ങൾ മുഴുവനും തന്നെ, എരണേവൂസും രക്തസാക്ഷിത്വകഥയും തരുന്ന വിവരങ്ങളുടെ ആവർത്തനമാണ്.
പോളികാർപ്പിനെ സംബന്ധിച്ച് കോപ്റ്റിക് ഭാഷയിൽ എഴുതപ്പെട്ട ചില പപൈറസ് ലിഖിതങ്ങൾ 1999-ൽ വെളിച്ചം കണ്ടു.
അവ, മൂന്നും ആറും നൂറ്റാണ്ടുകൾക്കിടയിൽ രചിക്കപ്പെട്ടവയായി കരുതപ്പെടുന്നു.
പോളികാർപ്പും അപ്പസ്തോലന്മാരും
അപ്പോസ്തലനായ യോഹന്നാന്റെ ശിഷ്യനായിരുന്നു പോളികാർപ്പെന്ന് യുവപ്രായത്തിൽ അദ്ദേഹത്തിന്റെ പ്രഭാഷണം ശ്രവിച്ചിട്ടുള്ള ഇരണേവൂസും , ഉത്തരാഫ്രിക്കൻ സഭാപിതാവ് തെർത്തുല്യനും സാക്ഷ്യപ്പെടുത്തുന്നു.
രക്തസാക്ഷിയായ പോളികാർപ്പിനെ, ഏറെ വധശ്രമങ്ങളെ അതിജീവിച്ച് വയോവൃദ്ധാവസ്ഥയിൽ പാത്മോസ് ദ്വീപിലേക്കു നാടുകടത്തപ്പെട്ട യോഹാന്നാനുമായി ബന്ധപ്പെടുത്തിയും താരതമ്യം ചെയ്തും കാട്ടുന്ന ഒരു ആദ്യകാലപാരമ്പര്യം മൂന്നു ആറും നൂറ്റാണ്ടുകൾക്കിടയിൽ രചിക്കപ്പെട്ടതും ഇപ്പോൾ ബ്രിട്ടീഷ് മ്യൂസിയത്തിൽ സൂക്ഷിക്കപ്പെടുന്നതുമായ ഒരു കോപ്റ്റിക് ഭാഷാ പപ്പൈറസ് ശകലത്തിൽ കാണാം.
"ഹാരിസ് ശകലം" എന്നറിയപ്പെടുന്ന ഈ രേഖയിലെ ഭാഷ്യം, "പോളികാർപ്പിന്റെ രക്തസാക്ഷിത്വകഥ"-യുടെ മൂലം വികസിച്ചുണ്ടായതാവാം.
യോഹന്നാനും പോളികാർപ്പും തമ്മിലുള്ള അടുപ്പത്തെ അതിനു മുൻപോ പിൻപോ ഉള്ള സാക്ഷ്യങ്ങളൊന്നുമായി ഒത്തുപോകാത്തവിധം പെരുപ്പിക്കുന്ന "ഹാരിസ് ശകലങ്ങൾ" സ്മിർണയിലേയും എഫേസോസിലേയും സഭകൾക്കിടയിലുണ്ടായ മത്സരത്തിന്റെ പശ്ചാത്തലത്തിൽ സ്മിർണായിൽ എഴുതപ്പെട്ട പുണ്യാത്മചരിതം(Hagiography) ആണെന്ന്, അതിന്റെ സംശോധകനായ ഫ്രെഡറിക് വീൽഡ്‌മാൻ അഭിപ്രായപ്പെടുന്നു.
സ്മിർണയിൽ രൂപപ്പെട്ട ഈ പാരമ്പര്യം "രക്തസാക്ഷിത്വകഥ"‌-യെ ഏറ്റുപറയുന്നതിനൊപ്പം അതിൽ നിന്നു വ്യതിചലിക്കുക കൂടി ചെയ്യുന്നുണ്ട്.
യോഹന്നാന്റെ മറ്റൊരു ശ്രോതാവായ പേപ്പിയസിന്റെ സഹചാരിയും അന്ത്യോഖ്യായിലെ ഇഗ്നേഷ്യസുമായി കത്തിടപാടുകൾ നടത്തിയിരുന്നവനുമായിരുന്നു പോളികാർപ്പെന്നും ഇരണേവൂസ് സാക്ഷ്യപ്പെടുത്തുന്നു.
ഇഗ്നേഷ്യസിന്റെ കത്തുകളിലൊന്ന് പോളികാർപ്പിനുള്ളതാണ്.
കൂടാതെ, എഫേസോസുകാർക്കും മഗ്നീഷിയാക്കാർക്കും എഴുതിയ കത്തുകളിൽ അദ്ദേഹം പോളികാർപ്പിനെ പരാമർശിക്കുകയും ചെയ്യുന്നു.
പോളികാർപ്പിന്റെ ശിഷ്യനായിരുന്നെന്ന് അവകാശപ്പെടുന്ന ഇരണേവൂസ് അദ്ദേഹത്തിന്റെ സ്മരണയെ, സഭയുടെ അപ്പസ്തോലികയുഗവുമായി ബന്ധിപ്പിക്കുന്ന കണ്ണിയെന്ന നിലയിൽ വിലമതിക്കുന്നു.
ക്രിസ്തീയവിശ്വാസത്തിലേക്കുള്ള തന്റെ പരിവർത്തനത്തിന്റേയും പശ്ചാത്തലം, ഫ്ലോറിനസിനെഴുതിയ കത്തിൽ ഇരണേവൂസ് വിവരിക്കുന്നുണ്ട്.
യേശുവിനെ നേരിട്ടു കണ്ടിട്ടുള്ള "വയോധികനായ യോഹന്നാനെ"-പ്പോലുള്ളവരുമായുള്ള സംഭാഷണങ്ങളുടെ വിവരവും പോളികാർപ്പിൽ നിന്നു താൻ കേട്ടതായി ഇരണേവൂസ് എടുത്തു പറയുന്നു.
പോളികാർപ്പിനെ ക്രിസ്തീയവിശ്വാസത്തിലേക്കു നയിച്ചത് അപ്പസ്തോലന്മാരാണെന്നും, അദ്ദേഹം മെത്രാനായി അഭിഷേകം ചെയ്യപ്പെട്ടിരുന്നെന്നും, യേശുവിനെ കണ്ടിട്ടുള്ള പലരുമായി സംഭാഷണം നടത്തിയിട്ടുണ്ടെന്നും മറ്റും ഇരണേവൂസ് പറയുന്നു.
പോളികാർപ്പ് പടുവൃദ്ധനായിരുന്നെന്നു അദ്ദേഹം വീണ്ടും വീണ്ടും പറയുന്നു.
പോളികാർപ്പും അനിസീറ്റസും
സിറിയയിൽ നിന്നുള്ള അനിസീറ്റസ് റോമിലെ മെത്രാനായിരിക്കെ, ക്രി.
150-60 കാലത്തെങ്ങോ പോളികാർപ്പ് റോമിൽ അദ്ദേഹത്തെ സന്ദർശിച്ച കാര്യവും ഇരണേവൂസ് വിവരിക്കുന്നുണ്ട്.
ഉയിർപ്പുതിരുനാളിന്റെ തിയതി ഉൾപ്പെടെ വിവിധവിഷയങ്ങളിൽ ഏഷ്യാമൈനറിലേയും റോമിലേയും സഭകൾക്കിടയിൽ നിലനിന്നിരുന്ന അഭിപ്രായ വ്യത്യാസം ചർച്ച ചെയ്തു പരിഹരിക്കുകയായിരുന്നു സന്ദർശനലക്ഷ്യം.
ഒട്ടേറെ കാര്യങ്ങളിൽ അവർക്ക് അഭിപ്രായസമന്വയത്തിലെത്താൻ കഴിഞ്ഞെങ്കിലും ഉയിർപ്പിന്റെ തിയതിയുടെ കാര്യത്തിൽ ഇരുവരും അവരുടെ പാരമ്പര്യത്തിൽ ഉറച്ചു നിന്നു.
എങ്കിലും, സഭകൾക്കിടയിലെ സാഹോദര്യത്തേയും പാരസ്പര്യത്തേയും ഈ അഭിപ്രായഭിന്നത ബാധിച്ചില്ല.
തന്റെ പള്ളിയിൽ ദിവ്യബലി അർപ്പിക്കാൻ അനിസീറ്റസ് പോളികാർപ്പിനെ അനുവദിച്ചു.
ആഴ്ചയിലെ ഏതു ദിവസമാണെന്നതു കണക്കിലെടുക്കാതെ യഹൂദരീതി അനുസരിച്ച്, നിസാൻ മാസം 14-അം തിയതി പെസഹാ ആചരിക്കുന്ന പൗരസ്ത്യരീതിയാണ് സ്മിർണായിലെ പോളികാർപ്പിന്റെ സഭ പിന്തുടർന്നിരുന്നത്.
എതിരാളികളോടുള്ള സമീപനം
ക്രിസ്തീയ വിശ്വാസത്തിന്റെ മുഖ്യധാരയുമായി യോജിച്ചു പോകാത്ത നിലപാടുകൾ പിന്തുടർന്നവരുടെ ബദ്ധശത്രുവായിരുന്നു പോളികാർപ്പ്.
വിട്ടുവീഴ്ചയില്ലാത്ത യാഥാസ്ഥിതികതയുടെ മാർഗ്ഗമാണ് അദ്ദേഹം സ്വീകരിച്ചത്.  'വേദവിരോധികളുടെ' സിദ്ധാന്തങ്ങൾ കേട്ട് അവരുമായി തർക്കിക്കുന്നതിനു പകരം അവർക്കു മുൻപിൽ ചെവി പൊത്തുകയാണു വേണ്ടതെന്ന് അദ്ദേഹം കരുതി.
രണ്ടാം നൂറ്റാണ്ടിലെ പ്രമുഖ ക്രിസ്തീയദ്വൈതവാദി മാർഷനെ "സാത്താന്റെ ആദ്യജാതൻ" എന്ന്  പോളികാർപ്പ് വിശേഷിപ്പിച്ചത് ഇരണേവൂസ് രേഖപ്പെടുത്തിയിട്ടുണ്ട്.
ഒരിക്കൽ തന്നെ കണ്ടുമുട്ടിയ മാർഷൻ "എന്നെ മനസ്സിലായോ?
” എന്നു ചോദിച്ചപ്പോൾ പോളികാർപ്പ്  കൊടുത്ത മറുപടി “ഉവ്വുവ്വ്, സാത്താന്റെ ആദ്യസന്തതിയെ ഞാൻ തിരിച്ചറിയുന്നു.”
ഏറെ പേരെടുത്ത ക്രിസ്തീയരക്തസാക്ഷിചരിതങ്ങളിലൊന്നിലെ നായകനാണ് പോളികാർപ്പ്.
ആ കഥയനുസരിച്ച്, മാർക്കസ് ഔറേലിയസ് ചക്രവർത്തിയുടെ പീഡനകാലത്ത് ഒരു ഭവനത്തിൽ അജ്ഞാതനായി കഴിഞ്ഞിരുന്ന 86 വയസ്സുള്ള പോളികാർപ്പിനെ, ഭീഷണി ഭയന്ന ഒരടിമ ഒറ്റിക്കൊടുത്തു.
കുതിരപ്പട ആ വീടു വളഞ്ഞപ്പോൾ അദ്ദേഹം രക്ഷപെടാൻ തയ്യാറായില്ല.
വീട്ടുവാതിൽക്കൽ അദ്ദേഹം പട്ടാളക്കാരെ സ്വാഗതം ചെയ്യുകയും അവർക്ക് ഭക്ഷണം കൊടുക്കാൻ നിർദ്ദേശിക്കുകയും ചെയ്തു.
അവരോടൊപ്പം പോകുന്നതിനു മുൻപ്, പ്രാർത്ഥിക്കാൻ അല്പസമയം ആവശ്യപ്പെടുക മാത്രമാണ് അദ്ദേഹം ചെയ്തത്.
രാജപ്രതിനിധിയായ ഫിലിപ്പിന്റെ മുൻപിൽ കൊണ്ടുവരപ്പെട്ട അദ്ദേഹത്തോട് ഫിലിപ്പ്, ക്രിസ്തുവിനെ നിന്ദിക്കാൻ ആവശ്യപ്പെട്ടു.
അതിന് അദ്ദേഹം പറഞ്ഞ മറുപടി പ്രസിദ്ധമാണ്: “ 86 വർഷക്കാലം അവന്റെ ദാസനായിരുന്ന എനിക്ക്  അവൻ ഒരു ദോഷവും ചെയ്തിട്ടില്ല.  പിന്നെ, എന്നെ രക്ഷിച്ച എന്റെ ആ രാജാവിനെ ദോഷിക്കാൻ എനിക്കെങ്ങനെ കഴിയും? ”
തുടർന്ന് ആൾക്കൂട്ടത്തിന്റെ ആവശ്യപ്രകാരം അദ്ദേഹത്തെ ജീവനോടെ തീയിലിട്ടു.
എങ്കിലും തീനാളം പോളികാർപ്പിനെ സ്പർശിച്ചില്ലെന്നും വിലയേറിയ സുഗന്ധദ്രവ്യങ്ങൾ ഹോമിക്കുമ്പോഴെന്ന പോലെ തീ സുഗന്ധം വമിച്ചെന്നും രക്തസാക്ഷിത്വചരിതം പറയുന്നു.
ഒടുവിൽ ജനത്തിന്റെ ആവശ്യമനുസരിച്ച്, ആരാച്ചാർ അദ്ദേഹത്തെ കുന്തം കൊണ്ടു കുത്തി.
അതോടെ അദ്ദേഹത്തിന്റെ മാറിൽ നിന്നു ഒരു മാടപ്രാവു പറന്നു പോവുകയും തീയണയാൻ മാത്രം രക്തം പ്രവഹിക്കുകയും ചെയ്തു.
'"പോളികാർപ്പിന്റെ രക്തസാക്ഷിത്വം" എന്നറിയപ്പെടുന്ന സ്മിർണാസഭയുടെ കത്തിൽ, പോളികാർപ്പിനെ സാബത്തുദിവസം പിടികൂടി വലിയസാബത്തു നാൾ വധിച്ചു എന്നു പറയുന്നത്, പോളികാർപ്പിന്റെ നേതൃത്വത്തിലിരുന്ന സ്മിർണയിലെ സഭ ആഴ്ചയിലെ ഏഴാം ദിവസമായ ശനിയാഴ്ച സാബത്ത് ആചരിച്ചിരുന്നുവെന്നതിന്റെ സൂചനയായി കരുതുന്നവരുണ്ട്.
17-18 നൂറ്റാണ്ടുകളിലെ ഇംഗ്ലീഷ് വൈദികനായിരുന്ന വില്യം കേവ് ഇതേക്കുറിച്ച് ഇങ്ങനെ പറയുന്നു, "...സാബത്തു ദിവസമായ ശനിയാഴ്ചയെക്കുറിച്ചുള്ള പരാമർശം, അതു ക്രിസ്ത്യാനികളെ സംബന്ധിക്കുന്ന കാര്യമാണെന്ന മട്ടിൽ സഭാപിതാക്കളുടെ രചനകളിൽ ആവർത്തിച്ചു പ്രത്യക്ഷപ്പെടുന്നു. അവർ, പ്രത്യേകിച്ച് പൗരസ്ത്യദേശങ്ങളിൽ അതിനെ മതപരമായ ചടങ്ങുകളോടെ ഏറെ മാനിച്ചു."
എന്നാൽ വലിയ സാബത്തെന്നതിന് ക്രിസ്ത്യാനികളുടെ പെസഹാത്തിരുന്നാളെന്നോ, മറ്റേതെങ്കിലും ആഘോഷം എന്നോ ഉള്ള അർത്ഥമേ കല്പിക്കേണ്ടതുള്ളു എന്നും വാദമുണ്ട്.
ആദിമക്രൈസ്തവ സഭാനാൾവഴിയിൽ മുന്തിയ സ്ഥാനമാണ് പോളികാർപ്പിന് ഉള്ളത്.
ഇന്നും രചനകൾ നിലനിൽക്കുന്ന ചുരുക്കം ആദിമക്രൈസ്തവരിൽ ഒരാളാണ് അദ്ദേഹം.
യേശുവിന്റെ ശിഷ്യനായിരുന്ന യോഹന്നാനെ അദ്ദേഹത്തിന് നേരിൽ പരിചയം ഉണ്ടായിരുന്നിരിക്കണം .
അപ്പോസ്തലന്മാർ പ്രവർത്തിച്ചിരുന്ന ഒരു പ്രദേശത്തെ പ്രമുഖമായ ഒരു ക്രൈസ്തവ കൂട്ടായ്മയുടെ മൂപ്പനായിരുന്നു അദ്ദേഹം.
എല്ലാ പ്രമുഖ ക്രൈസ്തവ സഭാവിഭാഗങ്ങളും ഒരുപോലെ പ്രാധാന്യം കല്പിക്കുന്ന ഒരു  കാലഘട്ടത്തിലാണ് അദ്ദേഹം ജീവിച്ചത്.
അദ്ദേഹത്തിന്റെ രചനകൾ ആളുകളിൽ വലിയ താല്പര്യമുണർത്തുന്നതും ഇതുകൊണ്ടൊക്കെത്തന്നെയാണ്.
൧ പോളികാർപ്പ് കർണ്ണരോഗികളുടെ മദ്ധ്യസ്ഥനാകാൻ ഇതാണു കാരണം.
൨ "Ay, ay, I recognize the first born of Satan".
൩ കുത്തേറ്റ പോളികാർപ്പിന്റെ ശരീരത്തിൽ നിന്ന് മാടപ്പിറാവു നിർഗ്ഗമിച്ചു എന്ന കഥ, രക്തസാക്ഷിത്വകഥയുടെ പാഠത്തിൽ പ്രക്ഷിപ്തമായതാവാമെന്ന് കത്തോലിക്കാവിജ്ഞാനകോശം പറയുന്നു.
"The story of the dove issuing from the body probably arose out of a textual corruption."
അവലംബം പുറത്തേയ്ക്കുള്ള കണ്ണികൾ St Polycarp എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫിലിപ്പിയർക്കുള്ള പോളികാർപ്പിന്റെ കത്ത്" ആദിമക്രൈസ്തവ തിരുവെഴുത്തുകൾ: പോളികാർപ്പ്; പാഠവും ആമുഖങ്ങളും പോളികാർപ്പ്: ശ്ലൈഹിക പാരമ്പര്യം Archived 2012-10-27 at the Wayback Machine . പോൾ എൻ. തോബിൻ, "ശ്ലൈഹിക പിന്തുടർച്ച: പോളികാർപ്പും ക്ലമന്റും" Archived 2010-02-02 at the Wayback Machine .
പോളികാർപ്പിന്റെ രക്തസാക്ഷിത്വം : സ്മിർണിയർക്കുള്ള കത്തിലെ സമകാലിക വിവരണം.
സ്മിർണയിലെ വിശുദ്ധ പോളികാർപ്പ് Archived 2008-03-30 at the Wayback Machine .
മധ്യസ്ഥ വിശുദ്ധരുടെ സൂചികയിൽ സുവർണ്ണ ഇതിഹാസം : സ്മിർണയിലെ പോളികാർപ്പ്
പോളി സൈലോക്സേൻ ഇംഗ്ലീഷ് വിലാസം https://ml.wikipedia.org/wiki/Silicone repeat unit of polydimethylsiloxane
സിലിക്കൺ പോളിമറുകൾ എന്ന് പൊതുവെ അറിയപ്പെടുന്ന പോളി സൈലോക്സേൻ പോളിമറുകളിലെ ശൃംഖലകൾ സിലിക്കൺ മൂലകവും , ഓക്സിജനും ഇണക്കിച്ചേർത്ത് ഉണ്ടാക്കിയവയാണ്.
ക്ലോറോസിലേൻ അഥവാ ആൽക്കോക്സി സിലേൻ എന്നിവയിൽ നിന്ന് ഹൈഡ്രോളിസിസ്, കണ്ടൻസേഷൻ എന്ന രണ്ടു സ്റ്റെപ്പുകളിലൂടെയാണ് പോളിമറീകരണം നടക്കുന്നത്
n Si(CH 3 ) 2 Cl 2 + n H 2 O → [Si(CH 3 ) 2 O] n + 2 n HCl ഉപയോഗമേഖലകൾ Soup ladle and pasta ladle made of silicone.
A silicone food steamer to be placed inside a pot of boiling water.
Ice cube tray made with silicone Silicone caulk can be used as a basic sealant against water and air penetration.
ബഹുമുഖ ആവശ്യങ്ങൾക്ക് അനുയോജ്യമായ വിധത്തിൽ  ദ്രവാവസ്ഥയിലും, അർദ്ധദ്രവാവസ്ഥയിലും, ഖരാവസ്ഥയിലും  ലഭ്യമാണ്.
പശകൾ (സീലന്റ്, sealants  )
സാങ്കേതികവ്യാവസായിക മേഖലകളിൽ വളരെ പ്രാധാന്യമുളള ഉത്പന്നമാണ് സിലിക്കോൺ സീലന്റുകൾ .
പ്രതലങ്ങൾ കൂട്ടിയിണക്കുമ്പോഴുണ്ടാകുന്ന വിടവുകളിലൂടെ (joint) ഈർപ്പവും വായുവും അകത്തു കടക്കാതിരിക്കാനായി സിലിക്കോൺ സീലന്റുകൾ ഉപയോഗിക്കപ്പെടുന്നു.
കോട്ടിംഗ് റെസിൻ
ചൂടും,വെളളവും, രാസവസ്തുക്കൾക്കുമെതിരായി പ്രതലങ്ങൾക്ക് പ്രതിരോധശക്തി നല്കാനായി സിലിക്കോൺ പോളിമറുകൾ അടങ്ങിയ ലേപനങ്ങൾ ഉപയോഗപ്പെടുന്നു.
കോൺക്രീറ്റിലും ചേർക്കാം.
റിലീസ് റെസിൻ
വാർത്തെടുക്കാനുപയോഗിക്കുന്ന അച്ചുകളിൽ നിന്ന്  ഉരുപ്പടികൾ പൊട്ടാതെ എളുപ്പത്തിൽ വേർപെടുത്തിയെടുക്കാനായി ഉപയോഗപ്പെടുന്നു.
ഫോമിംഗ് റെസിൻ
അന്തരീക്ഷയാനങ്ങളിലും, മിസ്സൈലുകളിലും, ദൃഢവും ഭാരം കുറഞ്ഞതുമായ ഭാഗങ്ങൾ നിർമ്മിക്കാനുപയോഗപ്പെടുന്നു.
പാചക പാത്രങ്ങൾ